Jo Hov

Jo Hov (født 6. juli 1941) er en norsk jurist og professor emeritus i rettsvitenskap ved Universitetet i Oslo. Han arbeidet særlig innen feltene sivilprosess og straffeprosess og hans lærebøker er per våren 2018 fortsatt pensum i avtalerett, formuerett og sivilprosess ved juridisk fakultet i Oslo.  

I 2019 ble Jo Hov en sentral aktør i den såkalte pensum-krangelen ved UiO. Bakgrunnen for krangelen var at professor Anne Robberstad innvirket til å fjerne Jo Hovs lærebok fra UiO sin liste over anbefalt pensumlitteratur i faget sivilprosess. Robberstad hadde nylig utgitt en konkurrerende pensumbok i samme emne. Advokat Christian Reuch ble av JSU (Juridisk studentutvalg) hentet inn for å gi en betenkning om Hovs bok og konkluderte med at den oppfylte læringskravene. I 2022 konkluderte Sivilombudet i en uttalelse at Robberstad hadde vært inhabil i sin innvirkning på å fjerne Hovs bok. 

 Bibliografi 
 Rettsforlik (1976) – doktorgradsavhandling
 Avtalerett (1980)
 Påtalemyndighetenes organisasjon og kompetanse (1983)
 Fornærmedes stilling i straffeprosessen (1983)
 Rettergang i sivile saker (1991)
 Avtaleslutning og ugyldighet (1995)
 Avtalebrudd og partsskifte (1997)
 Rettergang (2000)
 Alminnelig avtalerett (2009). I samarbeid med Alf Petter Høgberg
 Oversikt over avtaleretten (2009). I samarbeid med Alf Petter Høgberg
 Rettergang (2010) Ny og omarbeidet utgave.
 Innføring i prosess (2010) (2 bd.)
 Obligasjonsrett (2017). I samarbeid med Alf Petter Høgberg
 Rettergang i sivile saker (2017)

Referanser

 Eksterne lenker  



Kategori:Norske jusprofessorer
Kategori:Professorer ved Universitetet i Oslo